Domangart I av Dalriada

Domangart mac Ferguso eller Domangart Réti (død ca. 507) var konge av Dalriada, et gælisk rike i vestlige delen av dagens Skottland. Han etterfulgte sin far, Fergus Mór, Dalriadas første konge, en gang rundt 501 og styrte fram til sin død, ca. 507.

Beda synes omtale ham som Reuda dux.Fraser, James E. (2009): From Caledonia to Pictland: Scotland to 795, Edinburgh University Press, s. 146 Dux hadde vanligvis betydning «leder», ikke konge. Krigshøvding er kanskje en mer rimelig tittel, men tradisjonen har posthumt plassert Fergus som Dalriadas første konge, og kongelistene Domangart Réti som hans sønn, og har således betydning for senere skotske genealogier.Eksempelvis Senchus Fer n-Alban («Historien til mennene av Alba») og Duan AlbanachSims-Williams, Patrick; Williams, Gruffydd Aled (2009): Cambrian Medieval Celtic Studies, James Hall (Publishing), s. 66

Han hadde minst to sønner: Comgall og Gabrán, begge ble konger etter hverandre. Vita eller helgenbiografien til sankt Patrick, Vita tripartita Sancti Patricii, hevder at han var tilstede ved helgenens død, ca. 493. Ved sin egen død ble han etterfulgt av sin sønn Comgall i Argyll.Clarkson, Tim (2012): Columba, Birlinn

Hans tilnavn, Réti, opptrer i Adomnáns Livet til sankt Columba i formen Corcu Réti, og er kanskje en henvisning til Dál Riata. Corcu, er en gammelirsk (primitiv irsk) betegnelse for en slektsgruppe.The Chronicle of Ireland, bind 1, Liverpool University Press, 2006, s. 85 Det er vanligvis kombinert med navnet til en guddom eller mytisk stamfar. Det synes å være tilsvarende som begrepet Dál. Alternativt, framfor å representere et alternativ navn for alle fra Dál Riata, kan det være at Corcu Réti var navnet gitt til den slektsgruppen som senere ble delt for forme Cenél nGabráin av Kintyre og Cenél Comgaill av Cowal, således ekskludere Cenél nÓengusa av Islay og Cenél Loairn av midtre og nordlige Argyll.

 Referanser 

Kategori:Dalriadas konger
Kategori:Fødsler i 500-årene